Η διαφθορά στον δημόσιο τομέα με έμφαση στα εγκλήματα δωροληψίας και δωροδοκίας υπαλλήλων και δικαστικών λειτουργών (άρθρα 235-237 του Π.Κ.)
Creators: name: Αδαμίδης, Γρηγόριος Κωνσταντίνου
Publisher: name: Aristotle University of Thessaloniki
Year: 2020
Subjects: Δωροδοκία
Διαφθορά
Δημόσιος Υπάλληλος
Bribery
Corruption
Public Official

description: Σκοπός της εν λόγω μεταπτυχιακής διατριβής είναι η προσέγγιση της διαφθοράς στον δημόσιο τομέα και συγκεκριμένα της δωροληψίας (άλλως παθητικής δωροδοκίας) και της (ενεργητικής) δωροδοκίας δημοσίων υπαλλήλων και δικαστικών λειτουργών, όπως τυποποιούνται στα άρθρα 235-237 του Ποινικού Κώδικα (Π.Κ.). Στην αρχή παρουσιάζεται η ευρύτερη έννοια της διαφθοράς, προκειμένου έπειτα να οριοθετηθεί η σχέση αυτής με τη δωροδοκία. Η διαφθορά αποτελεί μία από τις μεγαλύτερες προκλήσεις για τις σύγχρονες κοινωνίες, συμπεριλαμβανομένων και των ευρωπαϊκών, με αποτέλεσμα να έχουν θεσπισθεί πολλά διεθνή και ευρωπαϊκά νομικά εργαλεία για την καταπολέμηση του φαινομένου αυτού, στα οποία και γίνεται αναφορά στις σελίδες, οι οποίες ακολουθούν. Εν συνεχεία η εργασία επικεντρώνεται στα προαναφερθέντα άρθρα του ελληνικού Π.Κ., τα οποία αποτελούν και τον κεντρικό άξονα αντιμετώπισης του φαινομένου της διαφθοράς. Ας τονισθεί ήδη στο σημείο αυτό ότι οι επίμαχες διατάξεις έχουν υποστεί αλλεπάλληλες τροποποιήσεις τα τελευταία χρόνια, κυρίως ενόψει της ανάγκης εναρμόνισης της ελληνικής έννομης τάξης με τα κελεύσματα των διεθνών και ευρωπαϊκών νομοθετικών κειμένων, με αποτέλεσμα, όμως, να δημιουργούνται ζητήματα διαχρονικού δικαίου, από τα οποία πολλές φορές μπορεί να έχουν ευνοηθεί οι κακόπιστοι. Περαιτέρω, μελετάται το σε καθεμία από αυτές τις διατάξεις προστατευόμενο έννομο αγαθό, παρατιθέμενων των στην ημεδαπή και αλλοδαπή θεωρία και νομολογία διατυπωθεισών απόψεων. Γίνεται, επίσης, αναφορά αφ’ ενός στην κατά το ποινικό δίκαιο έννοια του υπαλλήλου, ως προς την οποίαν έχει εγκαταλειφθεί η εθνικοκεντρική αντίληψη σε εναρμόνιση της χώρας μας με την Ε.Ε. και τον Ο.Η.Ε., αφ’ ετέρου στην έννοια των ωφελημάτων. Αφού δε λαμβάνει χώρα η περαιτέρω ανάλυση των στοιχείων των νομοτυπικών μορφών των υπό κρίσιν εγκλημάτων, καθώς και των επί μέρους μορφών εμφανίσεώς τους, αντικείμενο μελέτης αποτελούν οι περιπτώσεις συρροών, οι οποίες μπορούν να προκύψουν, ιδίως όπως τις έχει αντιμετωπίσει η νομολογία. Περαιτέρω, αναλύονται πέραν των λοιπών παρεπομένων ποινών και η ειδική υποχρεωτική παρεπόμενη ποινή της δήμευσης, αλλά και τα εκ του νόμου προβλεπόμενα και λεγόμενα ευνοϊκά μέτρα. Γίνεται δε μνεία στις συναφείς με τα εγκλήματα αυτά δικονομικές ρυθμίσεις, ιδίως σε σχέση με την παράσταση για υποστήριξη της κατηγορίας, τους μάρτυρες δημοσίου συμφέροντος και τις ειδικές ανακριτικές πράξεις επί εγκλημάτων διαφθοράς. Τέλος, αξίζει να επισημανθεί ότι το φαινόμενο της δωροδοκίας και της εν γένει διαφθοράς και διαπλοκής, περιβαλλόμενο από μυστικότητα και πέπλο σιωπής, δεν αποκαλύπτεται συχνά και πάντως τούτο, αν συμβεί, παρουσιάζει πολύ μεγάλη δυσκολία. Δεν πρέπει δε να λησμονούνται ότι η ποινική καταστολή αποτελεί το έσχατο μέσο (ultimum refugium) και ότι η αντιμετώπιση του φαινομένου αυτού απαιτεί ριζική αλλαγή νοοτροπίας και υιοθέτηση μίας άλλης κουλτούρας περισσότερο αξιοκρατικής και λιγότερο ευνοιοκρατίας
description: The aim of the present dissertation is the study of corruption in the public sector, with emphasis on the crimes of active and passive bribery of public officials and magistrates, as they are formalized in the articles 235-237 of the Hellenic Criminal Code (C.C.). First of all, the wider concept of corruption is presented for the purpose of determining the relationship between this (corruption) and bribery. Corruption is one of the biggest challenges for the modern societies, in which European Society is included. Due to this fact, many International and European penal legal instruments, which are analyzed in this dissertation, have been enacted to fight this phenomenon. Moreover, this dissertation focuses on the articles of the Hellenic C.C., that have been mentioned above and represent the central criminal mechanism for the prevention of corruption. It is needed to be marked that these articles have been repeatedly amended during the last years, especially because the domestic legal order needed to be aligned with the rules of the International and European legislative texts. The consequence of all the above is that many malicious perpetrators have benefited from these changes. Moreover, the legal rights that are protected by these articles are presented, according to scientific theory and case-law. Also, we examine all the special elements of the crimes of passive and energetic public official’s bribery and the different aspects of these crimes (e.g. public official, magistrate, bribe, participation, punishment, concurrence). The legal consequences (such as the one of confiscation) and favourable measures are analyzed too. Furthermore, procedural regulations and especially informants and Special Investigation Acts in view of corruption crimes are being referred. It is needed to be marked that the phenomenon of bribery and generally of corruption and conflict of interests is covered by secrecy and its disclosure is not frequent and it is surely very difficult. Finally, we should never forget that criminal law and law enforcement are measures of last resort and we need to change our mindset and adopt meritocracy, in case we desire to eradicate the phenomenon of bribery and corruption